ଟ୍ୟୁବରସ ସ୍କ୍ଲେରୋସିସ

ଟ୍ୟୁବରସ ସ୍କ୍ଲେରୋସିସ (ଇଂରାଜୀ ଭାଷାରେ Tuberous sclerosis/ TS ) ହେଉଛି ଏକ ଜେନେଟିକ୍ ରୋଗ ଯାହା ଫଳରେ ମସ୍ତିଷ୍କ, ହୃତ୍‌ପିଣ୍ଡ , ଆଖି, ଫୁସଫୁସ ଏବଂ ଚର୍ମରେ ଅଣ-କର୍କଟ ଅର୍ବୁଦର ବୃଦ୍ଧି ଘଟାଏ । ସାଧାରଣ ଲକ୍ଷଣ ମଧ୍ୟରେ ବାତ, ବୌଦ୍ଧିକ ଅକ୍ଷମତା, ବିକାଶ ବିଳମ୍ବ, ଆଚରଣଗତ ସମସ୍ୟା, ବିକାଶ ବିଳମ୍ବ ଏବଂ ଅଟିଜିମ୍ ହୋଇପାରେ । ସମସ୍ୟାର ଆରମ୍ଭ ପ୍ରାୟ ଜୀବନର ପ୍ରଥମ ବର୍ଷ ବ‌ୟସରେ ହୋଇଥାଏ; ଯଦିଓ ପରେ ମଧ୍ୟ ହୋଇପାରେ । ବୃକ୍‌କ ଏବଂ ଫୁସଫୁସ ସମସ୍ୟା ମଧ୍ୟ ହୋଇପାରେ ।

ଏହା ଟିଏସସି୧ (TSC1) କିମ୍ବା ଟିଏସସି୨ (TSC2) ଜିନର ପରିବର୍ତ୍ତନଦ୍ୱାରା ଘଟିଥାଏ, ଯାହା ଯଥାକ୍ରମେ ପୁଷ୍ଟିସାର ହାମାର୍ଟିନ ଏବଂ ଟ୍ୟୁବରିନ୍ ପାଇଁ କୋଡ୍ କରିଥାଏ । ଯଦିଓ ଏହା ଏକ ଅଟୋସୋମାଲ୍ ପ୍ରାଧାନ୍ୟ  ଢଙ୍ଗରେ ଜଣେ ବ୍ୟକ୍ତିଙ୍କ ପିତାମାତାଙ୍କଠାରୁ ଉତ୍ତରାଧିକାରୀ ସୂତ୍ରରେ ହୋଇପାରେ, ଅଧିକାଂଶ ବିକାଶ ପ୍ରାରମ୍ଭିକ ବିକାଶ ସମୟରେ ହେଉଥିବା ନୂତନ ମ୍ୟୁଟେସନ ପରିବର୍ତ୍ତନ ଭାବରେ ଘଟିଥାଏ । ଏହି ପ୍ରୋଟିନ‌ଗୁଡିକ ଟ୍ୟୁମର ଅଭିବୃଦ୍ଧି ଦମନକାରୀ ବୋଲି ବିଶ୍ୱାସ କରାଯାଏ । ରୋଗ ନିର୍ଣ୍ଣୟ ସାଧାରଣତଃ ଲକ୍ଷଣ ଉପରେ ଆଧାରିତ ଏବଂ ମେଡିକାଲ ଇମେଜିଙ୍ଗଦ୍ୱାରା ସମର୍ଥିତ ହୁଏ । ଜେନେଟିକ୍ ପରୀକ୍ଷଣଦ୍ୱାରା ଏହା ନିଶ୍ଚିତ କରାଯାଇପାରେ ।

ଏହା ଆରୋଗ୍ୟ ହୁଏ ନାହିଁ, କେବଳ ସହାୟକ ଚିକିତ୍ସା କରାଯାଏ । ଶାରୀରିକ ଚିକିତ୍ସା, ବୃତ୍ତିଗତ ଚିକିତ୍ସା, ବାକ୍ ଚିକିତ୍ସା ଏବଂ ବ୍ୟବ‌ହାରିକ ଚିକିତ୍ସା କରାଯାଇପାରେ । ବାତ ଚିକିତ୍ସା ପାଇଁ ଆଣ୍ଟିଏପିଲେପ୍ଟିକ୍ ଔଷଧ ଯେପରିକି ଭିଗାବାଟ୍ରିନ୍ ବ୍ୟବହୃତ ହୋଇପାରେ । ଦୀର୍ଘକାଳୀନ ଫଳାଫଳଗୁଡ଼ିକ ପରିବର୍ତ୍ତନଶୀଳ ଅଟେ ଏବଂ ଲକ୍ଷଣଗୁଡ଼ିକର ଗମ୍ଭୀରତା ଉପରେ ନିର୍ଭର କରେ ।

ଟ୍ୟୁବରସ ସ୍କ୍ଲେରୋସିସ ବିଶ୍ୱରେ ୨ ନିୟୁତ ଲୋକଙ୍କୁ ପ୍ରଭାବିତ କରିପାରେ । ଯୁକ୍ତରାଷ୍ଟ୍ରରେ ଏହା ପ୍ରାୟ ୬୦୦୦ ପିଲାଙ୍କ ଉପରେ ପ୍ରଭାବ ପକାଇଥାଏ; ୟୁରୋପରେ ଏହା କିଛି ମାତ୍ରାରେ କମ ହୁଏ ।  ସମ ଭାବରେ ପୁରୁଷ ଏବଂ ମହିଳା ପ୍ରଭାବିତ ହୁଅନ୍ତି । ଏହାକୁ ପ୍ରଥମେ ୧୮୮୦ ମସିହାରେ ଫ୍ରାନ୍ସର ସ୍ନାୟୁ ବିଶେଷଜ୍ଞ ଡିଜାୟର-ମାଗଲଏର ବର୍ଣ୍ଣନା କରିଥିଲେ ।  ଏହାର ନାମ ମସ୍ତିଷ୍କରେ ଥିବା ଅନିୟମିତ ଫୁଲାକୁ ବୁଝାଏ ଯାହା ହୁଏତ ଆଳୁ ଆକୃତିର ଦେଖାଯାଏ ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki